钦定古今图书集成/明伦汇编/人事典/第109卷 > 《褚氏遗书》 > 《受形》
## 钦定古今图书集成/明伦汇编/人事典/第109卷 > 《褚氏遗书》 > 《受形》

“男女之合，二情交畅，阴血先至，阳精后冲，血开裹精，
精入为骨，而男形成矣。阳精先入，阴血后参，精开裹
血，血入居本，而女形成矣。阳气聚面，故男子面重，溺
死者必伏；阴气聚背，故女子背重，溺死者必仰，走兽
溺死者，伏仰皆然。阴阳均至，非男非女之身，精血散
分，骈胎品胎之兆。父少母老，产女必羸；母壮父衰，生
男必弱。”古之良工，首察乎此。补羸女先养血壮脾，补
弱男则壮脾节色。羸女宜及时而嫁，弱男宜待壮而
婚。此疾外所务之本，不可不察也。